Khartoum لخرطوم, al-Kharṭūm 2008 Khartoum - cavedal del Sudan. Khartoum la xe na sità de quatro milioni de abitanti. El nome xe de origine denka e significaria zana . La sità vecia l'era costruia a la sinistra del Nilo, doe el Nilo Bianco che vien da l'Uganda se mescola con el Nilo Blu che vien da l'Etiopia. De rimpeto a Khartoum ghera Omdurman. Khartoum xera un vilajo e na stazion de comercio fin al 1870. Quando el Sudan fu coloniza' da i egiziani, Khartoum fu selta come cavedal. I inglexi, che gavea un condomino inte el Sudan co i egiziani, i ga costrui' un ponte par ndar a Ondurman e la ciesa Anglicana. I catoleghi ga costruio la catedrale, el Comboni College e altre scole. Par colpa de la guerra çivil, do milioni de sudanesi del sud i xe ariva' a Khartoum e ga costruio i soborghi tuto in torno la sità vecia. I sudanesi del nord ie la majoria e controla el governo.